

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 400-05/22-01/01

URBROJ: 2186-10-01/1-22-01

Vidovec, 09. lipnja 2022.

Na temelju odredbi članka 82. Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18 i 126/19 i 108/20) te članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec, na ­10. sjednici održanoj dana 09. lipnja 2022. godine, donosi

**O D L U K U**

**o raspodjeli rezultata poslovanja**

**Općine Vidovec za 2021. godinu**

Članak 1.

Ovom Odlukom utvrđuje se rezultat poslovanja Općine Vidovec u 2021. godini i u ranijim godinama, te se vrši njegova raspodjela sukladno zakonskim propisima.

Članak 2.

Općina Vidovec na dan 31.12.2021. godine u svojim poslovnim knjigama ima iskazana slijedeća stanja viškova odnosno manjkova prihoda i primitaka:

1. Višak prihoda poslovanja 745.222,61 kn
2. Manjak primitaka od financijske imovine -415.054,61 kn
3. Manjak prihoda od nefinancijske imovine - 3.096.696,90 kn

Ukupni manjak za pokriće u slijedećem razdoblju iznosi -2.766.528,90 kunu

Članak 3.

1. Viškom prihoda poslovanja Općine Vidovec u iznosu od 745.222,61 kuna pokriva se manjak primitaka od financijske imovine u iznosu od -415.054,61 nakon čega se utvrđuje višak prihoda poslovanja u iznosu od 330.168,00 kuna.
2. Preostalim viškom prihoda poslovanja u iznosu od 330.168,00 kuna pokriva se manjak prihoda od nefinancijske imovine u iznosu od 330.168,00 kuna nakon čega se utvrđuje manjak prihoda od nefinancijske imovine u iznosu od –2.766.528,90.
3. Ukupno utvrđeni manjak prihoda od nefinancijske imovine u iznosu od -2.766.528,90 kuna uključit će se u izmjene i dopune proračuna Općine Vidovec za 2022. godinu u iznosu od -1.266.528,90 kuna te u proračun za 2023. godinu u iznosu od 1.500.000,00 kuna, temeljem posebne Odluke općinskog vijeća o sukcesivnom pokriću manjka iz prethodnog razdoblja u proračunu Općine Vidovec u razdoblju 2022. - 2024.godine kako bi ostvareni raspoloživi prihodi bili dostatni za pokriće dijela manjka te za realizaciju planiranih godišnjih rashoda i izdataka.
4. U izvještaj o izvršenju proračuna Općine Vidovec uključen je i manjak prihoda poslovanja proračunskog korisnika dječjeg vrtića Škrinjica u iznosu od -31.761,12 kuna koji će se također uvrstiti u izmjene financijskog plana Dječjeg vrtića Škrinjica.

Članak 4.

Za provođenje ove Odluke zadužuje se općinski načelnik i Jedinstveni upravni odjel Općine Vidovec.

Članak 5.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća Općine Vidovec

Krunoslav Bistrović